b'\n_START_ARTICLE_\nDartford Crossing\n_START_SECTION_\nLega\n_START_PARAGRAPH_\nPrehod se razteza \xc4\x8dez reko Temzo na jugu med Dartfordom v Kentu in Thurrockom v Essexu na severu. Oddaljeno je pribli\xc5\xbeno 32 km vzhodno od sredi\xc5\xa1\xc4\x8da Londona, zunaj meja Velikega Londona. Predora sta dolga 1430 metrov, pilona mostu sta visoka 137 metrov, glavni razpon je 450 metrov.  Omejitev hitrosti je 80 km/h v obeh smereh. \xc5\xbdelezni\xc5\xa1ka proga za visoke hitrosti od mednarodne postaje St. Pancras do postaje Ebbsfleet poteka pod vozi\xc5\xa1\xc4\x8dem ceste na severni strani reke, skoraj pod pravim kotom._NEWLINE_Projektirana zmogljivost je 135.000 vozil na dan, a dejansko je okoli 160.000.  Agencija za ceste pre\xc4\x8dkanje meni, da je to "klju\xc4\x8dna prometna povezava za dr\xc5\xbeavno in jugovzhodno gospodarstvo", nekdanji minister za promet Patrick McLoughlin pa, da je "klju\xc4\x8dni del strate\xc5\xa1kega cestnega omre\xc5\xbeja v dr\xc5\xbeavi". Promet proti jugu te\xc4\x8de po mostu s \xc5\xa1tirimi stezami, medtem ko proti severu po dveh dvopasovnih cestnih predorih. Most zaprejo ob mo\xc4\x8dnem vetru ali zaradi vzdr\xc5\xbeevanja. Takrat se promet odvija v predorih v obe smeri.\n_START_SECTION_\nDruge poti\n_START_PARAGRAPH_\nNaslednja najbli\xc5\xbeja mo\xc5\xbenost za prehod vozil na zahod Dartforda sta trajekt Woolwich in predor Blackwall, oba v vzhodnem Londonu. Ni uradnih preusmeritev skozi London za visoka vozila. Ko je most zaprt, vozila, vi\xc5\xa1ja kot 5,03 metra, preusmerijo na M25 v nasprotno smer._NEWLINE_Za razbremenitev Dartford Crossinga so bili predlagani \xc5\xa1tevilni novi prehodi. Predlagani most \xc4\x8dez Temzo v vzhodnem Londonu (Thames Gateway Bridge) na zahod je dobil dovoljenje za na\xc4\x8drtovanje leta 2004, vendar je bil novembra 2008 ustavljen, ko je Boris Johnson postal \xc5\xbeupan Londona. Johnson je nato predlagal trajekt na istem kraju (Gallions Reach Ferry). Predlagan je bil \xc5\xa1e tretji prehod \xc4\x8dez Temzo (Lower Thames Crossing), predor na vzhodu med Shornom v Kentu in Ockendenom v Essexu. Thurro\xc5\xa1ki svet je menil, da bi ta prehod bistveno odpravil zastoje. Javno posvetovanje o programu se je kon\xc4\x8dalo marca 2016 z izbiro trase, napovedane za april 2017, a se za\xc4\x8detek gradnje ne pri\xc4\x8dakuje pred letom 2026.\n_START_SECTION_\nZahodni predor\n_START_PARAGRAPH_\nPre\xc4\x8dkanje Temze s predorom je ministrstvo za promet prvi\xc4\x8d predlagalo leta 1924. Prvo poro\xc4\x8dilo na za\xc4\x8detku leta je predlagalo prehod med Tilburyjem in Gravesendom kot zamenjavo trajekta, vendar je bil predlog zavrnjen julija v prid poteku ob zgornjem toku v bli\xc5\xbeini Dartforda. Do leta 1929 so bili skupni stro\xc5\xa1ki gradnje predora ocenjeni na 3 milijone \xc2\xa3 (danes 164 milijonov \xc2\xa3). Predor je bil na\xc4\x8drtovan kot del obvoznice okoli Londona in je bil za\xc4\x8dasno del ju\xc5\xbene obvoznice ("South Orbital Road"). _NEWLINE_Prva in\xc5\xbeenirska dela so potekala na pilotnem predoru, ki so ga vrtali med letoma 1936 in 1938. Delo, povezano s predorom, je bila odlo\xc5\xbeeno zaradi druge svetovne vojne in se je nadaljevalo leta 1959 z vrtalnim strojem. Zamuda pri delu zaradi vojne je prinesla izbolj\xc5\xa1anje projekta, predvsem bolj\xc5\xa1i prezra\xc4\x8devalni sistem. Po pogajanjih z ministrstvom za promet, svetov Kenta in Essexa glede pobiranja cestnine za predor, so se dela za\xc4\x8dela leta 1960. Dvopasovni predor je bil odprt za promet 18. novembra 1963, skupni stro\xc5\xa1ki projekta so bili 13 milijonov \xc2\xa3 (danes 245 milijonov \xc2\xa3) in je sprva skozi njega peljalo pribli\xc5\xbeno 12.000 vozil dnevno.  the total project cost was \xc2\xa313 million (sedaj \xc2\xa3245 milijonov)_NEWLINE_Cestnina je bila prvotno dva \xc5\xa1ilinga in \xc5\xa1est penijev, kar bi bilo leta 2015 pribli\xc5\xbeno 2,00 \xc2\xa3. Zakon o predoru Dartford iz leta 1967 je dal Kentu in Essexu pooblastilo, da spremeni cestnino, zato se je v decembru 1977 cestnina dvignila za 25 do 35 penijev za avtomobile, 40 do 55 penijev za dvoosna tovorna vozila ter 60 do 85 penijev za te\xc5\xbeka tovorna vozila. Do leta 1984 je cestnina za avtomobile narasla na 60 penijev.\n_START_SECTION_\nVzhodni predor\n_START_PARAGRAPH_\nPo na\xc4\x8drtih naj bi prvi predor prevozilo dva milijona vozil letno, vendar je bilo \xc5\xbee leta 1970 ve\xc4\x8d kot osem milijonov vozil. To leto je Michael Heseltine z ministrstva za promet napovedal, da bo drugi predor zgrajen v povezavi s severno obvoznico (North Orbital Road), ki je nato postala M25. _NEWLINE_Gradnja je bila odobrena aprila 1971, za\xc4\x8deli so jo graditi v za\xc4\x8detku leta 1976. Delo se je zavleklo zaradi pomanjkanja sredstev, ki je bilo razre\xc5\xa1eno s financiranjem EGS leta 1974. Drugi predor so odprli maja 1980, tako da je bil vsak predor namenjen za eno smer, skupna zmogljivost teh dveh predorov pa se je pove\xc4\x8dala za 65.000 vozil na dan. Priklju\xc4\x8ditev na M25 je bila kon\xc4\x8dana na severni esse\xc5\xa1ki strani septembra 1982 (priklju\xc4\x8dek 31) in na ju\xc5\xbeni kentski strani septembra 1986 (priklju\xc4\x8dek 1a).  Po kon\xc4\x8dani M25 leta 1986 se je dnevno pre\xc4\x8dkanje pove\xc4\x8dalo na 79.000 vozil.\n_START_SECTION_\nMost kraljice Elizabete II.\n_START_PARAGRAPH_\nV za\xc4\x8detku leta 1980 je bilo pri\xc4\x8dakovati, da se bo promet skozi predor pove\xc4\x8dal po dokon\xc4\x8danju M25 leta 1986. Leta 1985 je ministrica za promet Lynda Chalker napovedala, da se bo \xc5\xa1tevilo cestninskih postaj pove\xc4\x8dalo na 12 v eno smer, vendar je bila vpra\xc5\xa1ljivo, ali bosta predora zmogla zahteve prometa M25._NEWLINE_Med septembrom 1985 in decembrom 1986 so predlogi za izbolj\xc5\xa1avo dartfordskega kri\xc5\xbeanja do\xc5\xbeiveli \xc5\xa1tevilne spremembe in leta 1986 je konzorcij Trafalgar House dobil ponudbo za gradnjo novega mostu v vrednosti 86 milijonov \xc2\xa3 (danes 227 \xc2\xa3 milijonov). To je bilo v \xc4\x8dasu, ko so se izvajali \xc5\xa1e nekateri drugi projekti, ki so jih financirali zasebniki, tudi drugi most \xc4\x8dez reko Severn. Od leta 1981 do ustanovitve zasebne finan\xc4\x8dne pobude (PFIs) v poznih 1980-ih so zasebne investicijske projekte urejala pravila (Ryrie Rules), ki so narekovala, da "mora biti vsaka re\xc5\xa1itev zasebne nalo\xc5\xbebe u\xc4\x8dinkovitej\xc5\xa1a kot javno financirana in da zasebno financirani izdatki dr\xc5\xbeavne industrije ne morejo biti del zagotavljanja javnih izdatkov, da bi se zmanj\xc5\xa1ali za znesek zasebnega financiranja". _NEWLINE_31. julija 1988 je bila zasebna pobuda za finance s koncesijo omogo\xc4\x8dena na podlagi zakona, s katerim je bil nadzor s kentskega in esse\xc5\xa1kega sveta prenesen na zasebno podjetje Dartford River Crossing, ki ga upravlja Rodney Jones. Zasebna dru\xc5\xbeba je bila v nevarnosti, da ne bo zmogla stro\xc5\xa1kov, vendar je na koncu dartfordska shema pokazala, da pravila niso bila ovira za zasebno financiranje projektov javne infrastrukture. Koncesija je bila na\xc4\x8drtovana za 20 let od datuma prenosa z dolo\xc4\x8dbo o koncu, ko bodo dolgovi izpla\xc4\x8dani, kar je bilo dogovorjeno in izpolnjeno 31. marca 2002._NEWLINE_Most so za\xc4\x8del graditi takoj po oblikovanju zasebne pobude leta 1988.  Zasnoval ga je nem\xc5\xa1ki gradbeni in\xc5\xbeenir Hellmut Homberg. Dva glavna kesona za mostna pilona sta bila zgrajena na Nizozemskem. Vsak keson je bil zasnovan tako, da prenese tr\xc4\x8denje ladje, ki tehta do 65.000 ton in potuje do 18,5 kilometra na uro. Vozi\xc5\xa1\xc4\x8dna konstrukcija je pribli\xc5\xbeno 61 metrov visoko. Med gradnjo pristopne ceste so na\xc5\xa1li bombo iz druge svetovne vojne, kar je zahtevalo zaprtje celotnega prehoda. _NEWLINE_Most je odprla kraljica Elizabeta II. 30. oktobra 1991. Celotni stro\xc5\xa1ki gradnje so bili 120 milijonov \xc2\xa3 (246.000.000 \xc2\xa3 leta 2015), vklju\xc4\x8dno 30 milijonov \xc2\xa3 (danes 58 milijonov \xc2\xa3) za dovozne ceste. Predlagano ime je bilo preprosto Dartford Bridge, vendar so prebivalci Thurrocka nasprotovali in predlagali ime most Tilbury, prevladal je kompromis. Ob odprtju je bil najdalj\xc5\xa1i most s po\xc5\xa1evnimi zategami v Evropi. To je edini most \xc4\x8dez Temzo dolvodno od sredi\xc5\xa1\xc4\x8da Londona, ki je bil odprt po Tower Bridgeu leta 1894.\n_START_SECTION_\nPromet\n_START_PARAGRAPH_\nOd 31. marca 2014 je most pre\xc4\x8dkalo skupno 1.486.929.267 vozil. Najvi\xc5\xa1ja dnevna prometna obremenitev je bila 181.990 vozil 23. julija 2004; od takrat so se prometne obremenitve zni\xc5\xbeale. Celotni prihodki za prora\xc4\x8dunsko leto, ki se je kon\xc4\x8dalo 31. marca 2012, je bilo 72.147.091 \xc2\xa3, medtem ko je bil dele\xc5\xbe za naslednje prora\xc4\x8dunsko leto 80.331.662 \xc2\xa3. Poro\xc4\x8dilo Highways England za leto 2016 je ocenilo, da bo prometna obremenitev okoli 50 milijonov letno. _NEWLINE_Kolesarjem prehod ni dovoljen, pre\xc4\x8dkali so ga lahko brezpla\xc4\x8dno z javnim prevozom. To so sporo\xc4\x8dili nadzornemu uradu na obeh straneh z uporabo brezpla\xc4\x8dne telefonske storitve. Prevoz je trajal pribli\xc5\xbeno 15 do 30 minut._NEWLINE_Oktobra 1963 je London Transport namenil pet dvonadstropnih avtobusov za prevoz kolesarjev skozi predor Dartford, ki so bili namensko zgrajeni za prevoz koles. Dostop je s posebne plo\xc5\xa1\xc4\x8dadi, zgrajene na obeh koncih predora. Aprila 1964 so bili le \xc5\xa1e \xc5\xa1tirje avtobusi, 1965 pa os storitev odpovedali ter jo nadomestili s trenutnim na\xc4\x8dinom prenosa. Eden od teh avtobusov je ohranjen._NEWLINE_Prevoz nevarnega blaga ureja Evropski sporazum o mednarodnem prevozu nevarnih snovi po cesti. Dartford Crossing je uvr\xc5\xa1\xc4\x8den v razred C, ki omejuje prevoz blaga, kot so nitrati in vnetljive teko\xc4\x8dine. Uvedba sheme je sprva povzro\xc4\x8dila zmedo, za kratek \xc4\x8das je bil prepovedan prevoz aerosolov skozi predor. Nekatera nevarna tovorna vozila skupaj z nekaterimi prevelikimi in nenormalno te\xc5\xbekimi (\xc4\x8de je dovoljeno) lahko zahtevajo spremstvo. Upravljavec mora imeti vaje s slu\xc5\xbebami za ukrepanje. Leta 2006 je potekala vaja Orfej, ki je povzro\xc4\x8dila zaprtje obeh cestnih predorov za pet ur. _NEWLINE_Predor upravlja posebna slu\xc5\xbeba (Highways Agency Traffic Officers). Uslu\xc5\xbebenci lahko ustavijo in urejajo promet in morajo biti v uniformi za opravljanje pooblastil. Omejitev hitrosti se nadzoruje s pomo\xc4\x8djo radarjev; med oktobrom 2012 in junijem 2014 je bilo 24.229 voznikov ujetih pri prekora\xc4\x8ditvi dovoljene hitrosti, nekateri so vozili hitreje kot 151 km/h. Most ima omejitev hitrosti 50 kilometrov na uro, kadar je bo\xc4\x8dni veter mo\xc4\x8dnej\xc5\xa1i kot 80 kilometrov na uro ali \xc4\x8delni veter hitrej\xc5\xa1i kot 100 kilometrov na uro in je zaprt v celoti, \xc4\x8de britanska vremenska slu\xc5\xbeba, Met Office, napove bo\xc4\x8dni veter nad 100 km/h ali \xc4\x8delni veter nad 110 km/h.\n_START_SECTION_\nZastoji\n_START_PARAGRAPH_\nDartford Crossing je najbolj obremenjen v Zdru\xc5\xbeenem kraljestvu. Ker je na\xc4\x8drtovana zmogljivost prese\xc5\xbeena, so pogosti prometni zastoji in motnje, \xc5\xa1e posebej ko so deli zaprti zaradi nesre\xc4\x8de ali slabega vremena. \xc4\x8ceprav je most zasnovan tako, da bi se izognili zaprtju zaradi mo\xc4\x8dnega vetra, je bil most \xc5\xbee ve\xc4\x8dkrat zaprt. 12. februarja 2014, ko je bilo zimsko neurje, je bil zaprt zaradi vetra, ki je pihal 100 km/h, in spet zve\xc4\x8der 13./14. februarja. _NEWLINE_Na obeh straneh kri\xc5\xbeanja so \xc5\xa1tevilni priklju\xc4\x8dki, zato se velik del lokalnega prometa me\xc5\xa1a z daljinskim prometom. Leta 2004 je raziskava BBC poro\xc4\x8dala, da je bilo kri\xc5\xbeanje "najbolj stresen del M25", medtem ko je bila po navedbah kraljevskega avtomobilskega kluba (Royal Automobile Club) leta 2009 \xc4\x8detrta najbolj obremenjena cesta v Veliki Britaniji. Leta 2015 naj bi bil prehod najslab\xc5\xa1i odsek britanskih avtocest.'